A mon ostal de la colina

A mon ostal de la colina es una cançon de Claudi Martí en lenga occitana :

A mon ostal de la colina
Se venes per te noirir
Dintra sens paur dins la cosina
Traparàs tabes de vin.

Per la fenèstra dubèrta,
Auràs un pauc de la mar,
Un pauc de las pirenèas,
De vinhas e d'autres cants.

A mon ostal de la colina
Se venes per trabalhar
Dintra sens paur dins la cosina
Qualqu'un vendrà per t'explicar

Per la fenèstra dubèrta,
Veiràs la tèrra se secar,
Veiràs se vuidar las minas
E las fabricas se clavar.

A mon ostal de la colina
Pensatz de vos arrestar pas
Farlabicaires de ruinas
Començatz de nos coflar :

Coneissi pas un loc mai triste
Qu'un mas ont se trabalha pas,
Qu'un òrt crebat en piscina
Residéncia-folklorisat !

A mon ostal de la colina
Pensatz de faire un contorn
Predicaires de totas menas,
Diplomats ès revolucion :

Coneissi pas un con mai triste
Qu'un inocent ensistemat...
Nosautres causirem sens pastre
Per qu'una dralha caminar.

Se i a de còps de carabina
Son per las plumas dels corbàs
Dintra sens paur dins la cosina
Tu qu'as enveja de cercar :

Per la fenèstra dubèrta
Auràs un pauc de la mar,
Un pauc de las pirenèas,
De vinhas e d'autres cants

Categoria:Cançon de Claudi Martí